ปิดทองหลังพระจัดเมนูเสิร์ฟ ครม.
ครบรอบ 50 ปีปลานิลพระราชทาน,ม.ร.ว.ดิศนัดดา ดิศกุล เลขาธิการมูลนิธิปิดทองหลังพระ สืบสานแนวพระราชดำริ เปิดเผยว่า วันที่ 15 มี.ค.นี้มูลนิธิปิดทองหลังพระฯได้เตรียมจัดอาหารให้กับผู้เข้าร่วมประชุมคณะรัฐมนตรี (ครม.) ที่ทำเนียบรัฐบาล โดยจะเป็นเมนูเกี่ยวกับปลานิล สอดคล้องกับโครงการหนึ่งจานจากใจ ในโอกาสครบรอบ 50 ปีของการพัฒนาปลานิลพระราชทาน โดยมีนายชัยเทพ ภัทรพรไพศาล เชฟและเจ้าของร้านอาหารลี คิทเช่น มาปรุงอาหารด้วยตัวเอง ประกอบด้วย สลัดปลานิลย่าง และปลานิลทอดราดซอสเอ็กซ์โอเสิร์ฟพร้อมข้าวผัดไข่,ทั้งนี้ เพื่อสะท้อนพระราชกรณียกิจของพระบาทสมเด็จพระเจ้าอยู่หัว ที่พระราชทานปลานิลให้กับกรมประมงเมื่อวันที่ 17 มี.ค.2509 เพื่อนำไปขยายพันธุ์เป็นอาชีพ และส่งเสริมการบริโภคให้ประชาชน จนปัจจุบันปลานิล มีผลผลิตมากถึงปีละ 200,000 ตัน และมีมูลค่าหน้าฟาร์มกว่า 12,000 ล้านบาท จากการบันทึกสถิติในปี 2517-2558 พบว่าปลานิลหน้าฟาร์มได้สร้างรายได้ให้กับเกษตรกรไปแล้วไม่น้อยกว่า 101,000 ล้านบาท และสร้างงานให้กับคนในฟาร์ม 300,000 แห่งทั่วประเทศ หรือสร้างอาชีพได้กว่า 1 ล้านคน.
ม.ร.ว.ดิศนัดดา ดิศกุล เลขาธิการมูลนิธิปิดทองหลังพระ สืบสานแนวพระราชดำริ เปิดเผยว่า วันที่ 15 มี.ค.นี้มูลนิธิปิดทองหลังพระฯได้เตรียมจัดอาหารให้กับผู้เข้าร่วมประชุมคณะรัฐมนตรี (ครม.) ที่ทำเนียบรัฐบาล
ดิศนัดดา ดิศกุล,มูลนิธิปิดทองหลังพระ,ประชุมคณะรัฐมนตรี,ทำเนียบรัฐบาล,ปลานิล,ปลานิลพระราชทาน,ชัยเทพ ภัทรพรไพศาล,ร้านอาหารลี คิทเช่น,ข่าวเศรษฐกิจ,ข่าว,ไทยรัฐฉบับพิมพ์